**Referat fra MR-MØTE**

Tid: Tirsdag 27. mai kl. 18–21.45

Sted: Framtidsbygget

|  |  |  |  |  |  |  |
| --- | --- | --- | --- | --- | --- | --- |
|  |  |  | Inn-kalling | Fravær | Åpnings-ord | Kaffe-mat |
| Harry Danielsen | HD | Medlem | X |  |  |  |
| Arvid Frøsland | AF | Medlem | X |  |  |  |
| Kjetil Andreassen | KA | Medlem | X | X |  |  |
| Sissel Østensen | SØ | Medlem | X | X |  |  |
| Liv Torunn Stave | LTS | Medlem | X |  |  |  |
| Leiv Jan Meberg | LJM | Medlem | X |  |  |  |
| Katrina Emelie Ellingsgaard | KEE | Medlem | X | X |  |  |
| Ellen Cathrine Jørgensen | ECJ | Medlem | X |  | X | X |
| Lloyd Tryland | LT | Sokneprest | X |  |  |  |
| Steinar Helge Østhassel | SHØ | Varamedlem | X |  |  |  |
| Asbjørn Skøien | AS | Varamedlem | X |  |  |  |
| Margaret Helen Johnsen Bouwman | MHJB | Varamedlem | X | X |  |  |
| Siri Marte Moseid | SMM | Varamedlem | X | X |  |  |
| Astrid Mattingsdal Nøtland | AN | Diakon | X |  |  | X |

Diakon Astrid ble med oss på møtet (jf. sak 39/25) og stilte med deilige vafler og hjemmelaget bananbrød. Hun lagde også en plakat til sommerfesten på møtet (jf. sak 40/25).

**Saksliste**

|  |  |
| --- | --- |
| **Åpningsord:** Ellen reflekterte rundt ‘Skaperen, skapningen og skaperverket’ og leste salme 296 ‘Himlen blåner for vårt øye’ av Einar Skjæraasen. | Ansvarlig: |
| **MR 36/25** | **Godkjenning av sakslisten****Vedtak:** Sakslisten godkjennes med tillegg av ny sak:MR 47/25:  |  |
| **MR 37/25** | **Referatsaker**Referat MR-møte 22.04.2025Referat fra ekstraordinært MR-møte 06.05.2025Referat fra AU-møte 13.05.2025**Vedtak:** Referatet fra MR-møte 22.04.25 godkjennes med følgende rettelser:- Arvid var ikke til stede på møtet- MR 34/25: siste avsnitt (i kursiv) helt bort Referat fra AU tas til orientering med følgende rettelse:- AU 35/25: Bispevisitasen blir i 2026, ikke 2025 |  |
| **MR 38/25** | **Informasjonssaker- Prosessen videre ifm. presteansettelsen – se egen sak MR 47/25.****- Nytt fra soknepresten** Lloyd serverer ‘siste suppe’ i Fredagsklubben førstkommende fredag, der ordfører Ingrid Wilhelmsen skal intervjues. Pubgudstjeneste fredag 06. juni med Bente Torgersen Storsøndag søndag 01. juni i Vestbygda kapell/Framtidsbygget**- Nytt fra fellesrådet** Neste møte torsdag 05. juni.  Regnskapet for 2024 er godkjent av revisor. Resultat: mindreforbruk (overskudd) på nesten kr. 900.000, hvorav ca. halvparten var takket  være renter. Overskuddet skal disponeres på neste møte. Det er ønskelig at det skal være et disposisjonsfond. FKF er veldig interessert i  å få innspill fra MR (se sak MR 42/25), som det vil tas hensyn til på møtet. Trosopplærerstilling (50 %) i Farsund er lyst ut. |  |
| **MR 39/25** | **Framlegg av utkast til diakoniplan og forslag til prioriterte satsingsområder for MR (jf. MR 34/25)**Astrid presenterte utkast til diakoniplan 2025-2027. Det er 5 år siden stillingene i Farsund og på Lista ble slått sammen. De hadde før det vært delt i 13 år. Hun fortalte litt om den lange prosessen, som var både på ‘godt og vondt’.Hun presiserer at Diakoniplanen ikke er diakonens ‘personlige’ plan, men menighetens plan. Til neste år (til tross for at planen som nå legges frem egentlig er utarbeidet til 2027) får kirken et nytt planverktøy der trosopplæring, diakoni og musikk legges sammen, det skal likevel rapporteres på diakoni (nytt) på samme måte som en har rapportert på trosopplæring. Hun presenterte de forskjellige oppgavene som i dag er en del av det diakonale arbeidet. Hun erfarer at det er ‘gull verdt’ å drive et arbeid også utenfor kirken, som f.eks. å delta fast i Sound of Happiness. Én aktivitet kan ofte spire til andre gjennom relasjonene som bygges.Turgruppen som drives i samarbeid med Friluftsrådet og andre aktører i kommunen, er eksempel på det.Kvinnegruppen for flyktninger som drives i et privat hjem er et eksempel på hvor viktig det frivillige engasjementet er i diakonalt arbeid. MR ønsker å fortsette samarbeidet med Blå Kors og deres arbeid for fattige familier i Lister. Astrid og Lloyd foreslår en formulering i Diakoniplanen for dette samarbeidet videre. Tiltak bør ikke være låst, men må kunne komme og gå etter behov og ressurser til å drive dem – ‘easy come, easy go’. Diakoniplanen er omfattende, og det er ikke mulig å ha fullt fokus på alt samtidig. Skal vi legge trykket på tiltak som bidrar til å nå målet menighetsrådet har satt, eller skal diakonale behov styre prioriteringene (ikke nødvendigvis motsetning)? Astrid la fram et forslag til områder og tiltak vi bør ha ekstra fokus på om vi ønsker at menighetens mål skal styre vektleggingen. **Vedtak 1:** MR takker diakon Astrid for det gode arbeidet hun gjør og for utkast til en flott, godt gjennomarbeidet og strukturert plan. Det var nyttig å lære mer om hva begrepet ‘diakoni’ egentlig omfatter. Det anses som viktig at den nye soknepresten også får ta stilling til den samt sette sitt preg på den. Planen revideres med de endringene som kom frem på møtet og legges frem over sommeren når ny sokneprest er på plass. Fra 2026 skal det rapporteres på diakonalt arbeid, og midler vil avhenge av det, så noen tiltak må ligge fast for rapporteringsperioden, men planen er ikke skrevet i stein, den er derimot levende og kan endres underveis ved behov. **Vedtak 2:** I planperioden ønsker MR at tiltakene Astrid har foreslått som mest aktuelle å satse på for å nå MRs mål, får prioritert vektlegging. **Vedtak 3:** Det er behov for å bytte ut en høyttaler m/mikrofon som brukes på turene. MR vedtar at Astrid kan kjøpe inn en som møter behovene og også to mikrofoner til Langhuset. Hun kontakter Ivar Lorentzen for hjelp til dette.  | Astrid/MR/ny prestAstrid |
| **MR 40/25** | **Fest for frivillige (jf. MR 07/25 og AU 23/25)**Komiteen har framlagt et inkluderende program med to alternativer for servering. Knyttet til disse er også økonomi et spørsmål. Diakon Astrid la fram skriv med skissering av to tenkte alternativer på vegne av komiteen. Tidspunkt for festen er lagt til torsdag 12. juni kl. 18. Komiteen består av Astrid og Kristian fra staben samt Sissel og Siri fra MR. **Vedtak:** Av hensyn til at det kan bli for høy terskel dersom det kalles ‘Fest for frivillige’ gis festen ny tittel: ‘Sommerfest i kirka’ eller noe lignende. Astrid lagde en flott plakat mens MR-møtet fortsatte og denne ble godkjent med takk! | Komiteen |
| **MR 41/25** | **Nytt fra bygningskomiteen**Lloyd og Steinar Østhassel la frem grovkalkyle og tegninger på ny fasade på Langhuset. **Vedtak:** 1. MR godkjenner den presenterte budsjettrammen på kr. 1.750.00 inkl. mva. og igangsettelse av søknadsprosessen;
2. MR ber Geir Tønnessen fra G TAKK v/Geir Tønnessen igangsette søknadsprosessen;
3. MR søker Sparebanken Norge (tidl. Sparebanken Sør) om lån på maks én million;
4. Bygningsarbeidene igangsettes så fort bygningstillatelse foreligger.
 | Bygnings-komiteen |
| **MR 42/25** | **Innspill til Farsund kirkelige fellesråds økonomiplan 2025-2028 (jf. MR 34/25)**Ny kopi av saken ble lagt frem (med leselig skrift). Det gjelder både investering og drift. **OBS! Siste frist for svar 28.05.**Asbjørn fremmet flere tanker som komiteen for Vanse kirke har gjort seg om tiltak som bør gjøres i kirken, f.eks. fjerning av kirkebenker for å gjøre plass til rullestol(er), sette opp et avlukke til små begravelser m.m.**Vedtak:** MR’s prioriteringer av økonomiske satsinger i FKF for perioden 2025-2028.1. Vestbygda kapell - to nye mygg’er;2. Vestbygda kapell – keyboard foran i kirken;3. Vestbygda kapell – nye lysestaker med bredere ‘holder’ da alterlysene er for store;4. Vanse kirke - brannsikringsanlegg;5. Vanse kirke - allmenntilrettelagt toalett;6. Vanse kirke - renovasjon og vedlikehold av orgelet. Det er pr. i dag tungt og belastende å spille på;7. Vestbygda kapell - oppmaling av kirkebenkene;8. Reparasjon av mur på baksiden av kapellet;9. Ønskelig med en prosjektstilling for å dirigere et barnekor og barnegospelkor i Vanse som av og til kan slås sammen med Fyrlyset i Vestbygda. Løftes opp mot FKF på vegne av trosopplæringsutvalget. | ECJ |
| **MR 43/25** | **Forslag til menighetsweekend på Knaben i uke 34 (22.-24. august)**Leirskolen på Knaben må ha svar innen mandag 02. juni.**Vedtak:** Lista menighet støtter forslaget fra gudstjenesteutvalget om menighetsweekend. Eva og Dag Sandnes presenterer denne på Storsøndag 01. juni og ber om at folk melder sin interesse. Ellen får beskjed dersom det anses å være stor nok interesse slik at hun kan gi tilbakemelding til leirskolen på mandag 02. juni.  | Ellen |
| **MR 44/25** | **Stort behov for dugnadsinnsats på låven og Kårstua**Vask, skraping og maling trengs.**Vedtak:** Det inviteres til dugnad lørdag 21. juni kl. 09.00. Lloyd handler inn utstyr/ingredienser som trengs.  |  |
| **MR 45/25** | **«Rutiner…og reglement…» tas opp bredt til høsten? (Beskjed/****spørsmål fra prosten)**Prosten orienterer om at det arbeides på bispedømmeplan med å dokumentere «Rutiner…og reglement…». Involverte i dette arbeidet er:- personalsjef bispedømmekontoret- fagansvarlige- kirkevergeBeskjed fra prost og kirkeverge om at saken tas opp med Lista MR til høsten. Da vil kirkefagsjefen inviteres til gjennomgang av MR’s rolle. Samtidig vil «Rutiner…og reglement…» gjennomgås.Spørsmål om Farsund menighetsråd vil være interessert i å bli med?**Vedtak:** MR tar opp saken igjen til høsten. Farsund MR inviteres til samarbeid i prosessen. |  |
| **MR 46/25** | **Avslutning for Lloyd**Det er kommet forslag om avslutning på Gospel Brunch den 29. juni. Alternativt forslag er 1. Pinsedag 08. juni. Andre bedre egnede tidspunkt i juni? Lloyd ønsker helst at det blir 1. Pinsedag på gudstjenesten i Vanse kirke der det skal være misjonsfokus.**Vedtak:** Avslutningen settes til høytidsgudstjenesten i Vanse kirke 1. Pinsedag 08. juni kl. 11. |  |
| **MR 47/25** | **Prosessen videre ifm. presteansettelsen**Prosessen videre er som følger:**01. juni** – søknadsfrist**13. juni** – intervjuer**17. juni** – MR’s siste uttalelse**18. juni** – prostens innstilling**19. juni** – tilsettingMargot Tangen ved Bispedømmekontoret har lovet at AU skal få søkerlisten til sitt møte 3. juni. **Vedtak:** Det er ønskelig at MR i sin helhet møter tirsdag 3. juni kl. 18 for å se utvidet søkerliste. Liv Torunn spør prosten om dette er i orden. **Obs! I etterkant av MR-møtet var Liv Torunn i mailkontakt med bispedømmekontoret og da fremkom det at kun den offentlige søkerlisten foreligger frem til intervju. Derfor utgår møtet 3. juni. Utvidet søkerliste legges først frem for MR etter intervjurunden.** | LTS |

Referent: Ellen Cathrine Jørgensen